Fairfield Cottage | Graaff Reinet Self Catering Accommodation
← 4 Rothman Street B&B
Allendale Farm Guest Cottage →
Dit is 'n lieflike plek. Gerieflik ingerig en baie netjies. Ons sal weer van die plek gebruik maak.
Ons het baie lekker gebly. Daar is net mooi van alles. Die tekortkoming is vir ons van minder belang, soos wasbak in die badkamer wat nie 'n prop gehad het nie, en die bedlampieskerm wat los was, kan 'n brand veroorsaak. Ons sal beslis weer gebruik maak van Fairfield Cottage.
'n Hele huis volledig toegerus vir selfsorg. Twee slaapkamers met dubbelbeddens. Een slaapkamer op 'n hoër vlak net langs die kombuis wat met trappies bereik word, ideaal vir kinders. Parkering op die perseel agter 'n hek wat kan sluit. Weber-braai in die agterplaas. Binne gemaklike loopafstand van kerkplein en die middedorp vir die wat nog lekker mobiel en nie lui is nie (+- 700 m). Soos iemand anders opgemerk het sit die huis wel reg langs die straat wat die R63 met die dorp verbind (en op die hoek waar die straat indraai na die middedorp toe), so as jy nie gewoond is aan sporadiese verkeersgeluide nie kan dit dalk pla. Van so 10 uur die aand af raak dit egter stiller tot weer so 7 uur die oggend. Ons het geen probleem gehad om altwee aande 'n goeie nagrus te kry nie. Uitstekende waarde vir geld en ons boek enige tyd weer hier in.
Ons het op pad see toe in Desember 2017 by Fairfield Cottage oornag. Dit was die eerste keer dat ons by Fairfield Cottage bly en ons was aangenaam verras met die akkommodasie – dit is pragtig gerestoureer sonder om aan die karakter afbreuk te doen. Al die nodige geriewe was beskikbaar en ons het heerlik gebly.
Kamer met lugversorging was heerlik – ander dalk bietjie warm ten spyte van waaiers. Sal egter definitief weer van die akkommodasie gebruik maak!
Fairfield Cottage was a very cute place to stay. Everything that we needed was on hand – clean towels, lovely linen, hot water. Although it is fully kitted out for self-catering, we chose to eat out whilst exploring Graaff-Reniet and the surrounding areas. We would definitely go back – hopefully for a longer stay next time, and fully recommend it to anyone travelling through Graaff-Reniet.
Heerlik gebly. So 'n mooi en praktiese cottage. Sal verseker aanbeveel.
Dit is 'n baie oulike plekkie en ons het heerlik gebly. 'n Lekkerte was die park (uit vergange se dae) so 'n blok weg. Ons grootmense het ook die draaiwiele en stellasies geniet. Karen sorg vir die fynere goed in die lewe en haar reëlings is puik – baie dankie!
Die kothuis is goed geleë in 'n stil straat, maar tog naby aan alle geriewe. Ons het die plek netjies en skoon gevind, met alle geriewe nodig vir oornagverblyf. Die beddens was gerieflik en die algemene atmosfeer was huislik. Ons gesin (5 volwassenes) het gemaklik ingepas en ons algemene indruk was dat die plek 'n goeie hawe sal wees om die Kamdebo-omgewing te ontdek. Parkering in die kothuis se erf is relatief veilig en 'n onus. Ons sal graag weer daar bly.
Moes op kort kennisgewing blyplek kry – baie vinnige en vriendelike reaksie gekry vanaf Fairfield. Daar is als wat 'n mens nodig het, dit is netjies en goed ingerig. Ek beveel dit graag aan!
Fairfield Cottage is 'n pragtige, knus blyplek. Die geriewe is pragtig, skoon en die dekor komplimenteer die plekkie.
Baie netjies en skoon. Ongelooflik behulpsaam siende dat ons eers in die middel van die nag daar aangekom het. Wonderlike geslaap, skoon beddegoed en baie lekker beddens. Vars melk saam met koffie en beskuit was 'n wenner die volgende oggend. Sal verseker weer van Fairfield Cottage gebruik maak!
Heerlike verblyf in 'n pragtige, skoon dorp.
Die huisie het alles in wat 'n persoon sou wou hê en is so heerlik koel in die warm somerhitte. Die reëlings vir die sleutels ens. is uiters effektief en maklik. Baie dankie aan Karen en haar span vir so 'n heerlike uitspanplek. Lanklaas vyfster-gehalte teen sakpasprys gekry.
Fairfield Cottage was perfek vir 'n gesin met jong kinders. Die kothuis is stapafstand vanaf die middedorp. Die huisie was skoon en netjies en baie moeite is gedoen om ons verblyf so aangenaam as moontlik te maak.
Die DStv het nie gewerk nie, en daar was 'n mis-kommunikasie oor die sleutels tot die woonstel. Verder was die verblyf baie gerieflik en ons het baie lekker warm gebly, want dit was baie koud die aand.